Ο **Κώστας Μουσούρης** (1903 - 7 Δεκεμβρίου 1976) ήταν Έλληνας ηθοποιός, σκηνοθέτης, ποιητής και θεατρικός επιχειρηματίας.

Βιογραφία
---------

Ο Κώστας Μουσούρης γεννήθηκε στην Αθήνα το 1903. Αποφοίτησε από τη Σχολή της Εταιρείας Ελλήνων Θεατρικών Συγγραφέων. Προσλήφθηκε από την ηλικία των 15 ετών στο θίασο της ίδιας Εταιρείας. Πρωτοεμφανίσθηκε στη θεατρική σκηνή το Μάιο του 1919. Η κύρια όμως θεατρική του σταδιοδρομία άρχισε πέντε χρόνια μετά, το Μάιο του 1924, όταν σε συνεργασία με νέους ηθοποιούς ίδρυσε το "Θίασο των Νέων", που στεγάσθηκε σε μικρό συνοικιακό θέατρο του Παγκρατίου (Αθήνα).

Το 1925 ο Κ. Μουσούρης προσλαμβάνεται από το Σπύρο Μελά ως πρωταγωνιστής στο Θέατρο Τέχνης «Κάρολος Κουν». Ο Χειμώνας του 1927 τον βρίσκει πρωταγωνιστή στο θίασο της Κυβέλης μέχρι και το τέλος του 1928. Το 1929 με την Αλίκη Θεοδωρίδου ιδρύει ίδιο θίασο (Μουσούρη - Θεοδωρίδου), απ΄ όπου και αρχίζει να χρονολογείται η πλούσια και πολύμορφη θεατρική δράση του, τόσο ως θιασάρχης όσο και ως σκηνοθέτης.

Εμφανίστηκε με το θίασό του σχεδόν σε όλες τις μεγάλες πόλεις της Ελλάδος, ενώ κατ΄ επανάληψη επισκέφθηκε ελληνικές παροικίες της Αιγύπτου (Κάιρο, Αλεξάνδρεια), Τουρκίας (Κωνσταντινούπολη) αλλά και της Αιθιοπίας και του Σουδάν.

Στον κινηματογράφο, ο Μουσούρης εμφανίστηκε μαζί με την Αλίκη Θεοδωρίδου-Νορ στην ταινία *Αγνούλα* (1939) σε σενάριο Μάνου Φιλιππίδη, που γυρίστηκε στο στούντιο Αλβίζε-Ορφανέλι της Αιγύπτου. 

Ο Κώστας Μουσούρης ασχολήθηκε επίσης με την ποίηση και την πεζογραφία, δημοσιεύοντας πλείστα των έργων του, όπως μελέτες, άρθρα και διηγήματα σε διάφορα έντυπα. Στη δεκαετία του '50 υπήρξε Πρόεδρος της Πανελλήνιας Ένωσης Ελεύθερου Θεάτρου. Τιμήθηκε με πολλές διακρίσεις και παράσημα.

Πέθανε στις 7 Δεκεμβρίου 1976 σε ηλικία 73 ετών, αφήνοντας μια πλούσια καλλιτεχνική παρακαταθήκη στην ιστορία του σύγχρονου ελληνικού θεάτρου. Κηδεύτηκε στο Α΄ Νεκροταφείο.

Συμπρωταγωνίστριές του μετά το 1949, κατά χρονολογική σειρά, υπήρξαν και οι Έλλη Λαμπέτη, Ελένη Χατζηαργύρη, Τζένη Καρέζη, Βάσω Μανωλίδου, Αντιγόνη Βαλάκου, Αλίκη Βουγιουκλάκη, Αλεξάνδρα Λαδικού και Τζένη Ρουσσέα.

Για τον Κώστα Μουσούρη υπάρχουν γραπτές αναφορές των (κατ' αλφαβητική σειρά): Π. Γλέζου, Π. Ενεπεκίδη, Ι.Ν. Θεοδωρακόπουλου, Π. Κανελλόπουλου, Κ. Λάσκαρι, A. Λιδωρίκη, Ν.Κ. Λούρου, Ν. Μάτσα, Α. Μινωτή, Κ. Μπαστιά, Π. Παλαιολόγου, Μ. Παλλάντιου, Ι.Μ. Παναγιωτόπουλου, Π. Παπαδούκα, Ευ.Π. Παπανούτσου, Δ. Ρώμα, Α. Σολομού, Στ. Σπηλιωτόπουλου, Γ. Τζαβέλλα, Κ. Τσάτσου, Α.Ν. Τσιριντάνη και Π. Χάρη.

"Τι αγάπησε περισσότερο ο Κώστας Μουσούρης στο θεατρικό του ταξίδι; Θα έλεγα το ίδιο το ταξίδι! Το έζησε με το σώμα του, με νου και με καρδιά, πενήντα οκτώ ολόκληρα χρόνια, γνωρίζοντας ότι ο ηθοποιός ζει όσο παίζει. Μου το έλεγε συχνά: ***"Υπάρχουμε όσο πατούμε το σανίδι. Μετά, όσο ζούμε, η μοναξιά. Και μετά το τέλος η λησμονιά"*. Ίσως να μην την φανταζόταν τόσο μεγάλη."** "Πνευματικοί άνθρωποι, καλλιτέχνες, συνάδελφοι του αναφέρθηκαν ή ενδεχομένως στο μέλλον να αναφερθούν στον Κώστα Μουσούρη και στην θέση του στην ιστορία του θεάτρου μας. Ο υπογράφων αυτά μόνον έχει να καταθέσει: *"Κώστας Μουσούρης: ηθοποιός, σκηνοθέτης, δημιουργός τριών θεάτρων, θιασιάρχης, επιχειρηματίας, καθηγητής της Δραματικής Σχολής του Ωδείου Αθηνών. Άρα, εξ ορισμού θεατράνθρωπος. Κώστας Μουσούρης: πενήντα οκτώ χρόνια πάθος θεάτρου"*

Θεατρικές Παραστάσεις
---------------------

Κατάλογος βασικών πληροφοριών θεατρικών παραστάσεων, στις οποίες συμμετείχε ο Μουσούρης, ως ηθοποιός.

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1925/1926* | *Ο μαικήνας* | Αλέκος Καρράς | *Θίασος των Νέων* | *Θέατρο Κυβέλης* | Κώστας Μουσούρης |
| *Ελληνική Θεατρική Περίοδος 1934/1935* | *Ο μπαμπάς εκπαιδεύεται* | Γιάννης | *Θίασος Αλίκης Νορ - Βασίλη Λογοθετίδη - Κώστα Μουσούρη* | *Θέατρο Αλίκης (θερινό)* | Κώστας Μουσούρης |
| *Ελληνική Θεατρική Περίοδος 1935/1936* | *Ο μπαμπάς εκπαιδεύεται* | Γιάννης | *Θίασος Αλίκης Νορ - Κώστα Μουσούρη - Χριστόφορου Νέζερ* | *Θέατρο Αλίκης* | Κώστας Μουσούρης |
| *Ελληνική Θεατρική Περίοδος 1939/1940* | *Τιμόνι στον έρωτα* | Ντίνος Πόγγης | *Ημικρατικός Θίασος Κοτοπούλη* | *Θέατρο Rex**Θέατρο Αλίκης* | Κάρολος Κουν |
| *Ελληνική Θεατρική Περίοδος 1949/1950* | *Η κληρονόμος* | Ώστιν Σλόπερ | *Θίασος Κώστα Μουσούρη* | *Θέατρο Αλίκης* |  |
| *Ελληνική Θεατρική Περίοδος 1949/1950* | *Προσκήνιο* |  | *Θίασος Κώστα Μουσούρη* | *Θέατρο Αλίκης* | Αλέξης Σολομός |
| *Ελληνική Θεατρική Περίοδος 1949/1950* | *Λίλιομ* | Λίλιομ | *Θίασος Κώστα Μουσούρη* | *Θέατρο Αλίκης* | Αλέξης Σολομός |
| *Ελληνική Θεατρική Περίοδος 1949/1950* | *Ένας αξιοθαύμαστος υπηρέτης* | Κράιτον | *Θίασος Κώστα Μουσούρη* | *Θέατρο Αλίκης* | Αλέξης Σολομός |
| *Ελληνική Θεατρική Περίοδος 1952/1953* | *Ο αρχισιδηρουργός* | Φιλίπ Ντερμπλαί | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1952/1953* | *Η Φάννυ τα κατάφερε* | Μάρτιν Μπένετ | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1952/1953* | *Ο ποπολάρος* | Κόντε Ντιμάρας | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1954/1955* | *Αν ήθελα ν' αρέσω …* | Ρομπέρ | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1954/1955* | *Η ώρα της φαντασίας* | Σερ Ρόναλντς | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1955/1956* | *Νυχτερινή επίσκεψις* | Ρούντολφ Φελστενστάιν | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1957/1958* | *Σκηνές του δρόμου* | Φράνκ Μόρραν | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1958/1959* | *Ωραία μου κυρία* | Καθηγητής Ουίλλιαμς Χίγγινς | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1963/1964* | *Άνθρωπος για όλες τις εποχές* | Τόμας Μορ | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1964/1965* | *Τρεις αδελφές* | Τσεμπουτίκιν | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |
| *Ελληνική Θεατρική Περίοδος 1967/1968* | *Ο σύζυγος της κυρίας Προέδρου* | Αντρέ Λεφόρ | *Θίασος Κώστα Μουσούρη* | *Θέατρο Μουσούρη* | Κώστας Μουσούρης |

Τέλος αυτόματα δημιουργημένου καταλόγου.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Πηγές
-----

1. ↑  Αργύρης, Τσιάπος. *Οι πρώτες ταινίες του ελληνικού κινηματογράφου*. Σέρρες: Α. Τσιάπος. σελ. 329–344. ISBN 978-960-93-7608-2.
2. 1 2 3 4  Μίλτου Α. Λιδωρίκη, *Κώστας Μουσούρης, Πάθος Θεάτρου*, εκδόσεις Καστανιώτη

Εξωτερικοί σύνδεσμοι
--------------------

* Ρεπορτάζ για το θάνατο του Ηθοποιού, Συγγραφέα, Σκηνοθέτη, Θιασάρχη Κώστα Μουσούρη (Αρχείο ντοκιμαντέρ της ΕΡΤ)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 189001

 |

 |